SL Uradni list Evropske unije C 174/25

Mnenje Odbora regij – Ukrepi za informiranje o kmetijskih proizvodih in njihovo promocijo na notranjem trgu in v tretjih državah

2014/C 174/06

Poročevalec Pedro SANZ ALONSO (ES/EPP), predsednik avtonomne skupnosti La Rioja Referenčni dokument Predlog uredbe Evropskega parlamenta in Sveta o ukrepih za informiranje o kmetijskih proizvodih in njihovo promocijo na notranjem trgu in v tretjih državah COM(2013) 812 final

I. POLITIČNA PRIPOROČILA

ODBOR REGIJ

Splošne ugotovitve

1. z zadovoljstvom pozdravlja predlog uredbe Evropske komisije, ki je tako pokazala interes za ukrepe za informiranje o kmetijskih proizvodih in njihovo promocijo na notranjem trgu in v tretjih državah, zlasti pa pozdravlja njen predlog novega okvira za podporo in spodbujanje ukrepov za informiranje o kmetijskih proizvodih in njihovo promocijo tako znotraj kot zunaj meja EU;

2. meni, da so ukrepi za informiranje o kmetijskih proizvodih in njihovo promocijo na notranjem trgu in v tretjih državah še posebej pomembni za to, da se bo lahko kmetijski sektor odzval na številne izzive zaradi vse večje konkurence, in da bo z okrepitvijo prisotnosti svojih proizvodov lažje prodiral na trge, saj sta za evropske kmetijske proizvajalce odpiranje mej in globalizacija trgov izziv;

3. meni, da bo ta predlog ukrepov za informiranje o kmetijskih proizvodih in njihovo promocijo potrošnikom v Evropi in po svetu omogočil, da bodo bolje seznanjeni s kakovostjo in visokimi standardi proizvodnje v EU, s katerimi se zagotavljata prehranska varnost in varstvo okolja ter vzbuja zaupanje v proizvode, ki jih potrošniki kupujejo in uživajo. Večja prepoznavnost evropske kmetijske proizvodnje bo tako proizvajalcem zagotovila večjo donosnost;

4. meni, da je evropski kmetijski sektor ključnega pomena za gospodarski razvoj na lokalni in regionalni ravni in da bistveno prispeva k ustvarjanju delovnih mest ter ohranjanju in rasti prebivalstva na teh območjih, saj sta proizvodnja in predelava tesno povezani z lokalno in regionalno ravnjo. Ta regionalni vidik mora biti še naprej ključni element pri zagotavljanju uravnoteženega razvoja evropskih regij;

5. znova poudarja, da regije potrebujejo ambiciozno in učinkovito politiko na področju promocije, ki opozarja na kakovost in posebnost kmetijskih proizvodov. Ti so kulturna in gastronomska dediščina Evropske unije in tudi bistveni element gospodarskega in družbenega življenja številnih evropskih regij, saj zlasti na podeželju zagotavljajo dejavnosti, ki so neposredno povezane z ozemlji;

6. priporoča, da se posebna pozornost nameni skupini kmetijskih proizvodov, ki so proizvedeni predvsem iz tradicionalnih sestavin in v skladu s postopki, značilnimi za določeno regijo;

Postopno, vendar znatno povečanje proračunskih sredstev

7. meni, da je povečanje proračunskih sredstev za te ukrepe nujno potrebno, saj je Komisija predlagala povečanje števila upravičencev in razširitev seznama upravičenih proizvodov, kakor tudi svoj finančni prispevek za multiprograme;

8. iz dvostranskih sporazumov, ki se trenutno v okviru pogajanj sklepajo s Kanado, Združenimi državami in državami Mercosurja, ter drugih pridružitvenih sporazumov je razvidno, da bodo zato, da evropski proizvodi ostanejo konkurenčni, vse bolj potrebni ukrepi za informiranje in promocijo tako na notranjem trgu kot v tretjih državah;

9. poudarja, da bi bilo mogoče tudi v prihodnje financirati ukrepe za promocijo in informiranje na notranjem trgu, da bi bili vsaj proizvodi, ki so proizvedeni v okviru uveljavljenih sistemov ali z ekološkim kmetovanjem, še naprej konkurenčni;

10. opozarja, da je nedavno sprejeta reforma SKP v skladu z evropsko trgovinsko politiko in da mora Evropska unija tudi v okviru mednarodne trgovinske politike na globalni ravni prispevati k prehranski varnosti ter v okviru STO zagotavljati, da bodo za kmetijsko proizvodnjo v EU veljali enaki konkurenčni pogoji;

Poudarek na izvajanju ukrepov za promocijo v tretjih državah

11. meni, da bi lahko z dodelitvijo 75 % predvidenih proračunskih sredstev za ukrepe za informiranje in promocijo v tretjih državah tvegali, da se zanemari notranji trg, ki je glavni trg za evropske proizvode in na katerem si morajo proizvajalci zaradi dotoka proizvodov iz tretjih držav močno prizadevati, da ostanejo konkurenčni;

12. Komisijo poziva, naj nobenega cilja glede deleža predvidenih sredstev za ukrepe za informiranje o kmetijskih proizvodih Unije in njihovo promocijo v tretjih državah ne določa vnaprej, saj je treba notranjemu trgu in trgom v tretjih državah pripisovati enak pomen;

Jasnejše označevanje blagovnih znamk in porekla proizvodov

13. podpira pobudo za navajanje blagovnih znamk in porekla proizvodov, saj meni, da se bodo s prepoznavnostjo blagovnih znamk v okviru splošne promocije izboljšale možnosti za financiranje in se povečal interes upravičencev, pod pogojem, da se ohrani ravnotežje, zlasti na notranjem trgu Evropske unije;

14. podpira predlog Komisije o shemah kakovosti, ki uporabljajo uradne logotipe EU, hkrati pa meni, da bi moralo biti ime regije tesno povezano s splošnim sporočilom, ki mora izpostavljati posebne lastnosti proizvodov, zato je treba odločno spodbujati navajanje geografskega porekla proizvoda;

15. poudarja, da je v EU vse več shem kakovosti, ki se vse bolj priznavajo na evropski ravni, kar je odziv na naraščajoče potrebe evropskih potrošnikov po hrani, ki še zlasti povprašujejo po kakovostnih lokalnih proizvodih, ki izpolnjujejo stroge standarde EU na področju prehranske varnosti in varstva okolja. Izpostaviti je treba, da so proizvodi v okviru uveljavljenih shem kakovosti zelo pomembni za notranji trg, zato je treba še naprej spodbujati njihovo uporabo;

16. Komisijo poziva, naj načine izvajanja določi z izvedbenim aktom. Poleg tega meni, da bi lahko agencije za promocijo usklajevale in celo izvajale kolektivne ukrepe skupin proizvajalcev v njihovih regijah;

17. meni, da bi lahko pozitivne sinergije med različnimi regionalnimi proizvodi povečale blaginjo vseh evropskih regij. Zato so pomembni regionalni viri prihodkov in zelo kakovostne storitve, povezane z identiteto ozemelj in dediščino. Tako bi prispevali k izboljšanju kakovosti na območjih, povezanih z regionalnimi kmetijskimi proizvodi, kar bi pozitivno vplivalo na ustvarjanje delovnih mest, zlasti na občutljivih območjih, in pomenilo nove priložnosti tako na lokalnih kot mednarodnih trgih;

Povečanje števila upravičencev in razširitev seznama upravičenih proizvodov

18. se strinja, da je treba organizacijam proizvajalcev iz vseh sektorjev nameniti pomembno vlogo in natančno opredeliti zahteve glede njihove reprezentativnosti, da se zagotovi zastopanost vseh sektorjev;

19. poziva, naj se v okviru organizacij proizvajalcev posebna pozornost nameni MSP, pod pogojem, da se pri promociji osredotočajo na uveljavljene sheme kakovosti. MSP so najbolj razširjena podjetja v evropskih regijah in predstavljajo velik delež evropskega kmetijsko-živilskega sektorja;

20. se strinja, da bi bili vsi proizvodi s poreklom iz EU, razen tobaka, upravičeni do ukrepov za informiranje in promocijo na notranjem trgu in v tretjih državah, pri čemer je treba prednost dati predlaganim ukrepom za proizvode, ki prispevajo k uravnoteženemu prehranjevalnemu režimu, in ukrepom glede drugih proizvodov z jasno oznako kakovosti in poreklom iz EU;

Določitev prednostnih nalog Komisije v delovnem programu

21. pozdravlja predlog Komisije, da pripravi delovni program, ki bo omogočal, da se za politiko promocije pripravijo jasne in dobro zasnovane strategije;

22. poziva Komisijo, naj pojasni, kako bo upoštevala prednostne naloge držav članic in kako jih bo vključila v delovni program;

23. predlaga, da se sprejme delovni program za obdobje treh let, tako kot v primeru sedanjih promocijskih kampanj, da bi upoštevali razvoj trgov in možnost letnih prilagoditev;

Ocenjevanje, izbor in upravljanje enostavnih programov in multiprogramov

24. meni, da ocenjevanje in izbor programov ne bi smela biti samo v pristojnosti Komisije, ampak bi morale pri tem sodelovati tudi države članice, s čimer bi omogočili tudi prispevek evropskih regij, saj regije sofinancirajo ukrepe za promocijo, ki so bili nenazadnje ohranjeni v okviru EKSRP za obdobje 2014–2020 (člen 17) pod dokaj podobnimi pogoji kot pri ukrepu 133 v obdobju 2007–2013;

25. Komisijo poziva, naj razmisli o možnosti, da v programu promocije, ki ga financira Evropska unija, sodelujejo države članice in regije, ne da bi s tem preveč obremenili sam proces, pri čemer bi bili ukrepi, ki se financirajo v okviru tega programa, v skladu z regionalnimi strategijami za promocijo;

26. se zavzema tudi za to, da se v tej uredbi ohrani možnost objave dveh razpisov, saj tako kandidatom ne bi bilo treba toliko časa čakati na ponovni razpis v primeru, ko njihovi programi na prvem razpisu niso bili izbrani;

Predlagane stopnje sofinanciranja

27. se strinja s stopnjami sofinanciranja, ki jih je predlagala Komisija, in meni, da so v skladu s ciljem, da se spodbujata predložitev programov v tretjih državah in priprava multiprogramov, vendar pa predlaga, naj stopnja sofinanciranja za izvajanje multiprogramov v tretjih državah znaša 75 %. Enak delež bi lahko veljal tudi za MSP v primeru programov posebnega pomena;

28. se zaveda, da je politika promocije, ki se je izvajala do zdaj, prispevala k povrnitvi zaupanja potrošnikov v času krize, vendar pa bi bilo treba v prihodnje predvideti veliko bolj prožne in učinkovite instrumente informiranja in ukrepe za promocijo;

29. predlaga, da se razmisli o povečanju stopnje sofinanciranja EU, zlasti za izvajanje ukrepov za promocijo in informiranje med krizami v kmetijstvu, da ne bi povzročili diskriminacije med proizvajalci;

30. meni, da je treba v predlogu uredbe pojasniti, kako naj bi izboljšali zmogljivosti za odzivanje v času krize, da bi zagotovili hitro in učinkovito ukrepanje;

Izključitev možnosti, da tudi države članice sodelujejo pri financiranju programov

31. poziva, naj imajo poleg Komisije tudi države članice možnost prostovoljno sofinancirati programe, saj bi to lahko bilo potrebno v manj razvitih proizvodnih sektorjih ali sektorjih z manjšo ekonomsko sposobnostjo;

Končna priporočila

32. priporoča, naj Komisija v večji meri prizna pomen evropskih regij in njihovo ključno vlogo pri proizvodnji kakovostnih kmetijskih in kmetijsko-živilskih proizvodov ter omogoči njihovo sodelovanje pri izbiri programov;

33. Komisiji priporoča, naj zagotovi financiranje ukrepov za promocijo na notranjem trgu, da bi povečali prodajo kmetijskih in živilskih proizvodov s poreklom iz Evropske unije, ki so proizvedeni v okviru uveljavljenih shem kakovosti ali tradicionalnega in regionalnega ekološkega kmetovanja. Z razširjanjem in promocijo tradicionalnih proizvodov bi prispevali k spremembi vzorcev potrošnje, ki so nastali zaradi globalizacije evropskega trga.

II. PREDLOGI SPREMEMB

Predlog spremembe 1

Uvodna izjava 2

Predlog Komisije Predlog spremembe OR (2) Cilj teh ukrepov je okrepiti konkurenčnost evropskega kmetijstva na notranjem trgu in v tretjih državah, in sicer po eni strani z boljšo seznanjenostjo potrošnikov s prednostmi kmetijskih proizvodov in živilskih proizvodov iz kmetijskih proizvodov, ki izhajajo iz Unije, ter po drugi strani z razvojem in odpiranjem novih trgov. Z navedenimi ukrepi se koristno dopolnjujejo in krepijo ukrepi držav članic. (2) Cilj teh ukrepov je okrepiti konkurenčnost evropskega kmetijstva na notranjem trgu in v tretjih državah, in sicer po eni strani z boljšo seznanjenostjo potrošnikov s prednostmi kmetijskih proizvodov in živilskih proizvodov iz kmetijskih proizvodov, ki izhajajo iz Unije, ob upoštevanju shem kakovosti, ki so priznane na evropski ravni in prispevajo k dodani vrednosti evropskih proizvodenj, ter po drugi strani z razvojem in odpiranjem novih trgov. Z navedenimi ukrepi se koristno dopolnjujejo in krepijo ukrepi držav članic.

Obrazložitev

Evropski potrošniki na splošno niso seznanjeni s pravili in visokimi standardi kakovosti, ki jih morajo izpolnjevati evropski proizvajalci. Da bi to pomanjkljivost odpravili, je treba pokazati, da evropski proizvodi izpolnjujejo stroge standarde na področju prehranske varnosti, zdravja in dobrega počutja živali, zdravja rastlin in varstva okolja. Politika na področju informiranja o kmetijskih proizvodih in njihovi promociji je pomembna za to, da bi evropske potrošnike bolje seznanili s tem, da evropski proizvodi izpolnjujejo omenjene zahteve.

Poleg tega bi bilo treba pozornost nameniti proizvodom, zajetim v shemah kakovosti, ki jih priznava Evropska unija.

Predlog spremembe 2

Uvodna izjava 7

Predlog Komisije Predlog spremembe OR (7) Informiranje o vinih Unije in njihova promocija sta med ključnimi ukrepi podpornih programov v vinskem sektorju, določenih s SKP. Zato bi bilo treba upravičenost vin do ukrepov za informiranje in promocijo v okviru te sheme omejiti izključno na primere, v katerih je vino povezano z drugim kmetijskim ali živilskim proizvodom. (7) Informiranje o vinih Unije in njihova promocija sta med ključnimi ukrepi podpornih programov v vinskem sektorju, določenih s SKP. Zato bi bilo treba upravičenost vin do ukrepov za informiranje in promocijo v okviru te sheme omejiti izključno na primere, v katerih je vino povezano z drugim kmetijskim ali živilskim proizvodom.

Obrazložitev

Vinskega sektorja ne bi smeli obravnavati drugače od ostalih kmetijskih proizvodov, zato bi ga bilo treba na seznam upravičenih proizvodov vključiti v celoti in ne samo skupaj z drugimi proizvodi v okviru splošnih kampanj. Vino bi bilo tako edini evropski proizvod, za katerega ne bi bilo mogoče izvesti kampanj, ki so namenjene izključno temu sektorju. Menimo, da tako pomemben sektor evropske proizvodnje ne bi smel biti izključen.

Predlog spremembe 3

Uvodna izjava 8

Predlog Komisije Predlog spremembe OR (8) V obdobju 2001–2011 je bilo le 30 % proračunskih sredstev, ki so bila dodeljena ukrepom za informiranje in promocijo na podlagi Uredbe (ES) št. 3/2008, namenjenih za ukrepe na trgih tretjih držav, čeprav je potencial rasti na njih velik. Določiti bi bilo treba posebne metode za spodbujanje izvajanja večjega števila ukrepov za informiranje o kmetijskih proizvodih Unije in njihovo promocijo v tretjih državah, zlasti obsežnejšo finančno podporo, s ciljem doseči 75 % ocenjenih odhodkov. (8) V obdobju 2001–2011 je bilo le 30 % proračunskih sredstev, ki so bila dodeljena ukrepom za informiranje in promocijo na podlagi Uredbe (ES) št. 3/2008, namenjenih za ukrepe na trgih tretjih držav, čeprav je potencial rasti na njih velik. Določiti bi bilo treba posebne metode za spodbujanje izvajanja večjega števila ukrepov za informiranje o kmetijskih proizvodih Unije in njihovo promocijo v tretjih državah, zlasti obsežnejšo finančno podporo, s ciljem doseči 75 % ocenjenih odhodkov.

Obrazložitev

Evropski proizvodi morajo danes konkurirati proizvodom iz tretjih držav tako na notranjem kot zunanjem trgu, hkrati pa izpolnjevati številne stroge standarde EU. Poleg tega ne smemo pozabiti, da obstajajo različne oblike in pogoji proizvodnje tako znotraj kot zunaj EU.

Menimo, da ne bi smeli določati deleža odhodkov za izvajanje ukrepov za informiranje o kmetijskih proizvodih Unije in njihovo promocijo v tretjih državah.

Predlog spremembe 4

Uvodna izjava 9

Predlog Komisije Predlog spremembe OR (9) Za zagotovitev učinka ukrepov za informiranje in promocijo, ki se izvajajo, bi bilo treba te ukrepe oblikovati v okviru programov informiranja in promocije. Doslej je bila predložitev teh programov naloga trgovinskih in medtrgovinskih organizacij. Da bi se povečala število in kakovost predlaganih ukrepov, bi bilo treba obseg upravičencev razširiti na organizacije proizvajalcev. Poleg tega mora imeti Komisija možnost te programe dopolnjevati z ukrepi na lastno pobudo, zlasti da bi prispevala k odpiranju novih trgov. (9) Za zagotovitev učinka ukrepov za informiranje in promocijo, ki se izvajajo, bi bilo treba te ukrepe oblikovati v okviru programov informiranja in promocije. Doslej je bila predložitev teh programov naloga trgovinskih in medtrgovinskih organizacij. Da bi se povečala število in kakovost predlaganih ukrepov, bi bilo treba obseg upravičencev razširiti na organizacije proizvajalcev in MSP, ki so vključena v te organizacije, pod pogojem, da se pri promociji osredotočajo na priznane sheme kakovosti. Poleg tega mora imeti Komisija možnost te programe dopolnjevati z ukrepi na lastno pobudo, zlasti da bi prispevala k odpiranju novih trgov.

Obrazložitev

MSP ne bi smeli izključevati s seznama upravičencev, saj predstavljajo približno 90 % kmetijsko-živilskega sektorja Evropske unije, poleg tega pa so tudi najtesneje povezana z lokalnim in regionalnim okoljem, zato bi morala biti tudi v največji meri upravičena do teh ukrepov.

Predlog spremembe 5

Uvodna izjava 11

Predlog Komisije Predlog spremembe OR (11) Za zagotovitev učinkovitega izvajanja ukrepov za informiranje in promocijo bi bilo treba njihovo izvajanje zaupati ustrezno izbranim izvajalskim organom. (11) Za zagotovitev učinkovitega izvajanja ukrepov za informiranje in promocijo bi bilo treba njihovo izvajanje zaupati ustrezno izbranim izvajalskim organom, ki zaposlujejo kvalificirano in specializirano osebje, sposobno zagotoviti učinkovito izvajanje.

Obrazložitev

Pomembno je, da ustrezno izbrani izvajalski organi zaposlujejo osebje, ki je specializirano za zagotavljanje tehnične podpore za razvoj programov promocije, kar je bilo do zdaj v pristojnosti držav članic.

Predlog spremembe 6

Uvodna izjava 14

Predlog Komisije Predlog spremembe OR (14) Unija poskuša poenostaviti regulativno okolje SKP. Ta pristop bi bilo treba uporabiti tudi za uredbo o ukrepih za informiranje o kmetijskih proizvodih in njihovo promocijo. Predvsem bi bilo treba pregledati načela upravljanja programov informiranja in promocije, da bi ta načela poenostavili ter Komisiji omogočili, da določi pravila in postopke, s katerimi sta urejena predložitev in izbor predlogov za programe. (14) Unija poskuša poenostaviti regulativno okolje SKP. Ta pristop bi bilo treba uporabiti tudi za uredbo o ukrepih za informiranje o kmetijskih proizvodih in njihovo promocijo. Predvsem bi bilo treba pregledati načela upravljanja programov informiranja in promocije, da bi ta načela poenostavili ter Komisiji omogočili, da pripravi izvedbene akte, ki bi omogočali udeležbo držav članic v sodelovanju z evropskimi regijami, določi pravila in postopke, s katerimi sta urejena predložitev in izbor predlogov za programe.

Obrazložitev

Komisija bi morala skupaj z državami članicami in evropskimi regijami določiti pravila in postopke, ki bi urejali predložitev in izbor predlogov za programe, saj bodo države članice in evropske regije lahko predvidele bolj specifična merila ob upoštevanju različnih razmer in pogojev na svojem ozemlju. Ne zdi se upravičeno, da bi zaradi poenostavitve postopka izbora izključili države članice.

Predlog spremembe 7

Uvodna izjava 16

Predlog Komisije Predlog spremembe OR (16) Določiti bi bilo treba merila za financiranje ukrepov. Unija bi morala praviloma nositi samo del stroškov programov, da bi zainteresirane organizacije predlagateljice prevzele odgovornost. Nekateri upravni stroški in stroški za osebje, ki niso povezani z izvajanjem SKP, so sestavni del ukrepov za informiranje in promocijo ter bodo lahko upravičeni do financiranja Unije. (16) Določiti bi bilo treba merila za financiranje ukrepov. Unija bi morala praviloma nositi samo del stroškov programov, da bi zainteresirane organizacije predlagateljice prevzele odgovornost. Nekateri upravni stroški in stroški za osebje, ki niso povezani z izvajanjem SKP, so sestavni del ukrepov za informiranje in promocijo ter bodo lahko upravičeni do financiranja Unije. Tudi države članice bi lahko prostovoljno sofinancirale del stroškov programov.

Obrazložitev

Državam članicam in evropskim regijam bi bilo treba omogočiti sofinanciranje enostavnih programov, saj nekateri ključni akterji v sektorju nimajo vedno na voljo dovolj potrebnih proračunskih sredstev za izvedbo tovrstnih promocijskih kampanj. Poleg tega pa lahko tako besedilo uvodne izjave koristi predvsem evropskim proizvajalcem, ki imajo na voljo ogromno sredstev za programe promocije.

Predlog spremembe 8

Člen 2

Predlog Komisije Predlog spremembe OR Ukrepi na notranjem trgu Ukrepi na notranjem trgu in v tretjih državah Upravičeni ukrepi na notranjem trgu so: a) ukrepi za informiranje, katerih namen je poudariti posebnosti metod kmetijske proizvodnje Unije, zlasti v zvezi z varnostjo hrane, pristnostjo, hranilnimi in zdravstvenimi vidiki, dobrim počutjem živali ali varovanjem okolja; b) ukrepi za informiranje o temah, ki so navedene v členu 5(4). Upravičeni ukrepi na notranjem trgu so: a) ukrepi za informiranje, katerih namen je poudariti posebnosti metod kmetijske proizvodnje Unije, zlasti v zvezi z varnostjo hrane, pristnostjo, označevanjem, hranilnimi in zdravstvenimi vidiki, dobrim počutjem živali ali varovanjem okolja; b) ukrepi za informiranje o temah, ki so navedene v členu 5(4).

Obrazložitev

Ne smejo veljati različni ukrepi za notranji trg in tuje trge. Predlaga se združitev členov 2 in 3 v en sam člen.

Predlog spremembe 9

Člen 3

Predlog Komisije Predlog spremembe OR Ukrepi v tretjih državah Ukrepi v tretjih državah Upravičeni ukrepi v tretjih državah so: a) ukrepi za informiranje, katerih namen je poudariti posebne značilnosti kmetijskih in živilskih proizvodov, in ukrepi za informiranje o temah iz člena 5(4); b) ukrepi za promocijo, katerih namen je povečanje prodaje kmetijskih in živilskih proizvodov s poreklom iz EU. Upravičeni ukrepi v tretjih državah so: a) ukrepi za informiranje, katerih namen je poudariti posebne značilnosti kmetijskih in živilskih proizvodov, in ukrepi za informiranje o temah iz člena 5(4); b) ukrepi za promocijo, katerih namen je povečanje prodaje kmetijskih in živilskih proizvodov s poreklom iz EU.

Obrazložitev

Ne smejo veljati različni ukrepi za notranji trg in tuje trge. Predlaga se združitev členov 2 in 3 v en sam člen.

Predlog spremembe 10

Člen 5

Predlog Komisije Predlog spremembe OR 1. Naslednji proizvodi so lahko predmet ukrepov za informiranje in promocijo iz člena 3 ter lahko ponazarjajo metode proizvodnje in teme iz člena 2 in člena 3(a): 1. Naslednji proizvodi so lahko predmet ukrepov za informiranje in promocijo iz člena 3 ter lahko ponazarjajo metode proizvodnje in teme iz člena 2 in člena 3(a): a) kmetijski proizvodi, našteti na seznamu v Prilogi I k Pogodbi o delovanju Evropske unije (v nadaljnjem besedilu: Pogodba), razen ribiških proizvodov in proizvodov iz ribogojstva, naštetih v Prilogi I k Uredbi (EU) št. [COM(2011) 416] Evropskega parlamenta in Sveta, ter tobačnih izdelkov; a) kmetijski proizvodi, našteti na seznamu v Prilogi I k Pogodbi o delovanju Evropske unije (v nadaljnjem besedilu: Pogodba), razen ribiških proizvodov in proizvodov iz ribogojstva, naštetih v Prilogi I k Uredbi (EU) št. [COM(2011) 416] Evropskega parlamenta in Sveta, ter tobačnih izdelkov; b) živilski proizvodi iz kmetijskih proizvodov, našteti v točki I Priloge I k Uredbi (EU) št. 1151/2012 Evropskega parlamenta in Sveta; b) živilski proizvodi iz kmetijskih proizvodov, našteti v točki I Priloge I k Uredbi (EU) št. 1151/2012 Evropskega parlamenta in Sveta; c) žgane pijače z zaščiteno geografsko označbo na podlagi Uredbe (ES) št. 110/2008 Evropskega parlamenta in Sveta. c) žgane pijače z zaščiteno geografsko označbo na podlagi Uredbe (ES) št. 110/2008 Evropskega parlamenta in Sveta. d) vino z zaščiteno označbo porekla ali zaščiteno geografsko označbo v skladu z Uredbo (EU) št. 1308/2013 Evropskega parlamenta in Sveta ter ekološko pridelano vino. 2. Vino je lahko predmet ukrepov za informiranje in promocijo, če se zadevni program nanaša tudi na druge proizvode iz točke (a) ali (b) odstavka 1. 2 Vino je lahko predmet ukrepov za informiranje in promocijo, če se zadevni program nanaša tudi na druge proizvode iz točke (a) ali (b) odstavka 1.

Obrazložitev

Vinskega sektorja ne bi smeli obravnavati drugače od druge kmetijske proizvodnje. Evropski vinski sektor je uveljavljen sektor, ki ga je treba zaščititi zaradi njegovega pomena na evropskem notranjem trgu, pa tudi zaradi njegovega ugleda zunaj Unije.

Predlog spremembe 11

Člen 8

Predlog Komisije Predlog spremembe OR 1. Ukrepi za informiranje in promocijo prispevajo h krepitvi konkurenčnosti evropskega kmetijstva na notranjem trgu in v tretjih državah. Cilji, ki jih je treba doseči, bodo določeni v delovnem programu, kot je opisan v odstavku 2. 1. Ukrepi za informiranje in promocijo prispevajo h krepitvi konkurenčnosti evropskega kmetijstva na notranjem trgu in v tretjih državah. Cilji, ki jih je treba doseči, bodo določeni v delovnem programu, kot je opisan v odstavku 2. 2. Komisija z izvedbenim aktom sprejme delovni program, v katerem so določeni cilji, ki jih je treba doseči, prednostne naloge, pričakovani rezultati, pravila za izvajanje in skupni znesek finančnega načrta. Delovni program vsebuje tudi glavna merila za ocenjevanje, opis ukrepov, ki bodo financirani, zneske, dodeljene za vsako vrsto ukrepa, okviren časovni razpored izvajanja in, za nepovratna sredstva, najvišjo stopnjo sofinanciranja. 2. Komisija z izvedbenim aktom sprejme delovni program, v katerem so določeni cilji, ki jih je treba doseči, prednostne naloge, pričakovani rezultati, pravila za izvajanje in skupni znesek finančnega načrta. Delovni program vsebuje tudi glavna merila za ocenjevanje, opis ukrepov, ki bodo financirani, zneske, dodeljene za vsako vrsto ukrepa, okviren časovni razpored izvajanja in, za nepovratna sredstva, najvišjo stopnjo sofinanciranja. Komisija pri pripravi programa upošteva posebne naravne ovire gorskih, otoških in najbolj oddaljenih regij. Izvedbeni akt iz prvega pododstavka se sprejme v skladu s svetovalnim postopkom iz člena 24(3). Izvedbeni akt iz prvega pododstavka se sprejme v skladu s svetovalnim postopkom pregleda iz člena 24(3 2). 3. Komisija izvaja delovni program iz odstavka 1: a) kadar gre za enostavne programe, z objavo razpisa za zbiranje predlogov, v katerem so navedeni zlasti pogoji za udeležbo in glavna merila za ocenjevanje; b) kadar gre za multiprograme, z objavo razpisa za zbiranje predlogov v skladu z naslovom VI prvega dela Uredbe (EU, Euratom) št. 966/2012. 3. Komisija izvaja delovni program iz odstavka 1: a) kadar gre za enostavne programe, z objavo dveh razpisa ov za zbiranje predlogov, v katerem ih so navedeni zlasti pogoji za udeležbo in glavna merila za ocenjevanje; b) kadar gre za multiprograme, z objavo dveh razpisa ov za zbiranje predlogov v skladu z naslovom VI prvega dela Uredbe (EU, Euratom) št. 966/2012. Pri razpisih za zbiranje predlogov iz točk a) in b) se upoštevajo posebne naravne ovire gorskih, otoških in najbolj oddaljenih regij.

Obrazložitev

Komisija si pripisuje preveliko pristojnost v postopku odločanja glede na delovni program. Sedanja uredba predvideva dva razpisa, zaradi česar tistim, ki se želijo prijaviti, ni treba dolgo čakati na ponovno prijavo.

Predlog spremembe 12

Člen 12

Predlog Komisije Predlog spremembe OR 1. Komisija oceni in izbere predloge za enostavne programe na podlagi razpisa za zbiranje predlogov iz člena 8(3)(a). 1. Komisija oceni in izbere predloge za enostavne programe na podlagi razpisa za zbiranje predlogov iz člena 8(3)(a). 2. Komisija z izvedbenimi akti odloča o izbranih enostavnih programih, morebitnih potrebnih spremembah v zvezi z njimi in pripadajočih proračunih. Ti akti se sprejmejo v skladu s postopkom pregleda iz člena 24(2). 2. Komisija sprejme izvedbene akte, ki državam članicam in evropskim regijam omogočajo sodelovanje pri ocenjevanju in izboru predlogov za enostavne programe. 3. Komisija z izvedbenimi akti odloča o izbranih enostavnih programih, morebitnih potrebnih spremembah v zvezi z njimi in pripadajočih proračunih. Ti akti se sprejmejo v skladu s postopkom pregleda iz člena 24(2).

Obrazložitev

Ni sprejemljivo, da so države članice izključene iz postopka ocenjevanja in izbora enostavnih programov. Nacionalne uprave morajo dejavno sodelovati pri izboru, saj bodo v skladu s členom 14 zadolžene za izvajanje, spremljanje in nadziranje programov.

Predlog spremembe 13

Člen 13

Predlog Komisije Predlog spremembe OR Organizacija predlagateljica po ustrezni izvedbi javnega razpisa izbere organe, ki izvajajo izbrane enostavne programe, z izbiro pa skuša zagotoviti zlasti učinkovito izvajanje ukrepov. Organizacija predlagateljica po ustrezni izvedbi javnega razpisa izbere specializirane organe, ki izvajajo izbrane enostavne programe, z izbiro pa skuša zagotoviti zlasti učinkovito izvajanje ukrepov. Regionalne agencije ali službe za promocijo bodo lahko priznale nacionalne kolektivne ukrepe v zvezi z regijami in ukrepe za seznanjanje javnosti s poreklom proizvoda.

Obrazložitev

Treba je poudariti pomen sodelovanja držav članic in regij pri ukrepih za informiranje in promocijo, zato se predlaga, da se predvidi možnost pomoči agencij in služb za promocijo v regijah. Te agencije bi bile lahko učinkoviti in prožni instrumenti za financiranje in pomoč pri izvajanju programov, vendar pa to ne bi smelo pomeniti, da se s temi sredstvi te agencije tudi financirajo.

Predlog spremembe 14

Člen 15(1)

Predlog Komisije Predlog spremembe OR 1. Finančni prispevek Unije za enostavne programe ne presega 50 % odhodkov, upravičenih do podpore. Preostale odhodke krijejo izključno organizacije predlagateljice. 1. Finančni prispevek Unije za enostavne programe ne presega 50 % odhodkov, upravičenih do podpore. Finančni prispevek Unije za programe najbolj oddaljenih regij Unije znaša 75 %. Tudi države članice lahko skupaj z evropskimi regijami prostovoljno krijejo do 20 % stroškov programov. Preostale odhodke krijejo izključno organizacije predlagateljice.

Obrazložitev

Ne bi smeli izključevati možnosti, da države članice sofinancirajo enostavne programe, saj nekateri ključni akterji v sektorju nimajo vedno na voljo dovolj potrebnih proračunskih sredstev za izvedbo tovrstnih promocijskih kampanj, to pa lahko pomeni veliko obremenitev za podjetja, najbolj pa za MSP, zato obstaja nevarnost, da bodo lahko sodelovala samo velika podjetja. Poleg tega lahko to povzroči zmanjšanje obsega sodelovanja v programih, kar je v nasprotju z zastavljenim ciljem. Odbor meni, da je 20 % zadosten delež, saj tako razlika med stroški za promocijo med posameznimi državami članicami ne bi bila zelo velika.

Predlog spremembe 15

Člen 23(2)

Predlog Komisije Predlog spremembe OR 2. Pooblastilo za sprejemanje delegiranih aktov iz te uredbe se prenese na Komisijo za nedoločen čas od začetka veljavnosti te uredbe. 2. Pooblastilo za sprejemanje delegiranih aktov iz te uredbe se prenese na Komisijo za nedoločen čas od začetka veljavnosti te uredbe.

Obrazložitev

Menimo, da pooblastila za sprejemanje delegiranih aktov ne bi smeli na Komisijo prenesti za nedoločen čas, zato bi bilo treba ta del besedila v točki 2 črtati.

Predlog spremembe 16

Člen 27

Predlog Komisije Predlog spremembe OR Komisija najpozneje 31. decembra [2020] Evropskemu parlamentu in Svetu predloži poročilo o uporabi te uredbe, ki ga po potrebi spremljajo ustrezni predlogi. Komisija najpozneje 31. decembra [2020] Evropskemu parlamentu in Svetu predloži poročilo o uporabi te uredbe, ki ga po potrebi spremljajo ustrezni predlogi. Poleg tega Komisija do 31. decembra 2017 predloži vmesno poročilo.

Obrazložitev

Zdi se primerno, da Komisija Evropskemu parlamentu in Svetu predloži vmesno poročilo o stanju in napredku pri izvajanju te uredbe, da bi bilo v primeru potrebnih izboljšav in prilagoditev na voljo dovolj časa za uresničitev zastavljenih ciljev do leta 2020.